
ЕВРОПЕЙСКИ СЪЮЗ – ЕВРОПЕЙСКИ СТРУКТУРНИ И ИНВЕСТИЦИОННИ ФОНДОВЕ
„МЕСТНА ИНИЦИАТИВНА ГРУПА - МЪГЛИЖ, НИКОЛАЕВО, ГУРКОВО“
б
Утвърдил: ............П..............
Д-р Душо Гавазов
Председател на  „МИГ-Мъглиж, Николаево, Гурково”

[bookmark: Комуникационен_план_за_изпълнение_на_Стр] ПРАВИЛА И РЕД
ЗА ОСЪЩЕСТВЯВАНЕ НА ОБЩЕСТВЕНОПОЛЕЗНА ДЕЙНОСТ 
НА „МИГ – МЪГЛИЖ, НИКОЛАЕВО, ГУРКОВО“



І. ОБЩИ РАЗПОРЕДБИ

Чл. 1. Настоящият правилник е разработен и приет, съгласно устава на СНЦ „МИГ-Мъглиж, Николаево, Гурково”
Чл. 2. С тези правила се урежда реда, по който се осъществява общественополезната дейност на СНЦ „МИГ-Мъглиж, Николаево, Гурково”, конкретизират се функциите на управителните органи, както и набирането и разходването имуществото на сдружението.

II. РЕД ЗА ОСЪЩЕСТВЯВАНЕ НА ДЕЙНОСТТА

Чл. 3. Сдружение „МИГ-Мъглиж, Николаево, Гурково”, извършва дейност в обществена полза като има следния предмет на дейност: 
1. Прилагане на подхода ВОМР и други децентрализирани програми за развитие, основани на участието на местните общности; 
2. Кандидатстване за финансиране на Стратегия за местно развитие на местна инициативна група пред Министерство на земеделието и храните спрямо правилата на подхода ВОМР и съответните разпоредби на МЗХ спрямо правилата на подхода ВОМР и съответните разпоредби на МЗХ, както и кандидатстване за финансиране пред други програми на Европейския съюз и други донори; 
3. Публикуване на покани за набиране на проектни предложения по Стратегия на МИГ спрямо правилата на ВОМР и съответните разпоредби на МЗХ. 
4. Разработване на анализи, стратегии, доклади и други документи; 
5. Осъществяване на изследователски програми, социологически проучвания, експертна и консултантска дейност; 
6. Организиране и провеждане на работни срещи, обучения, семинари, конференции, форуми, дебати и обсъждания с представители на всички нива на държавно управление, бизнес средите, нестопанските организации и граждани; 
7. Създаване на партньорски отношения с университети, изследователски институти, държавна администрация, бизнес среди; 
8. Предлагане на различни форми за обучение и професионална квалификация; 
9. Издаване на брошури, бюлетини и други печатни материали; 
10. Прилагане на мерки за изграждане на капацитет в общността;
11.Участие в дейности на мрежа от структури в селски район; 
12. Поддържане на база данни и осигуряване на обмен на информация и успешни практики; 
13.Участие в други сдружения с нестопанска цел-асоциации, федерации и други със сходен предмет на дейност в страната и чужбина; 
14. Изготвя и изпълнява проекти, за постигане целите на сдружението; 
15.Развива и разширява транснационалното и трансгранично сътрудничество чрез участие в създаването и развитието на мрежи за сътрудничество. 
Чл. 4. Общественополезната дейност се осъществява за постигане на целите, определени в Устава на СНЦ „МИГ-Мъглиж, Николаево, Гурково”
, като се използват предвидените за това средства. 
Чл. 5. (1) След като СНЦ „МИГ-Мъглиж, Николаево, Гурково” бъде вписано в централния регистър към Агенцията по вписванията. 
(2) Правата на сдружението за осъществяване на общественополезна дейност за ползване облекчения по настоящия закон, възникват от датата на вписване в централния регистър. Вписаното обстоятелство се счита известно на третите лица от деня на вписването, като последното се съобщава служебно на съда по седалището на юридическото лице с нестопанска цел за осъществяване на общественополезна дейност и на органите на Националната агенция за приходите. 
Чл. 6. (1) Всяка година Общото събрание на СНЦ „МИГ-Мъглиж, Николаево, Гурково” приема основните насоки за развитие на сдружението и програма за осъществяването на дейността му. 
(2) Управителният съвет изготвя проект на програма за осъществяване на дейността на СНЦ „МИГ-Мъглиж, Николаево, Гурково” като изхожда от текущата дейност, резултатите от нея и тенденциите за развитието и подобряването й. 
(3) Проектът на програма за осъществяване на дейността се предоставя на вниманието на членовете на сдружението в рамките на срока, определен в устава на сдружението за свикване на Общо събрание до провеждането му. 
(4) Всеки член на сдружението може да прави възражения и предложения по проекта на програма. 
Чл. 7. (1) Управителният съвет взема решение за изпълнение на програма за осъществяване на дейността на Сдружението през съответната календарна година; 
(2) С решението се определя програмата за осъществяване на дейностите, необходимите средства и лицата, които ще ги реализират. 
Чл. 8. (1) За осъществяване на дейностите по чл. 3. от Правилата се създават оперативни и изпълнителни звена към УС, или други помощни органи за подпомагане дейността на Сдружението;
(2) Специалистите - членове на оперативните и изпълнителните звена или помощни органи могат да бъдат както членове на СНЦ „МИГ-Мъглиж, Николаево, Гурково” така и външни лица; 
(3) Управителният съвет определя броя на членовете, техния състав, функциите и срока на дейност на оперативните и изпълнителните звена или помощни органи, посочени в ал.1. 
(4) Оперативните и изпълнителните звена или помощни органи към УС за подпомагане дейността на Сдружението се създават с решение на Управителния съвет. С решението се определя състава на комисията или работната група, броя на членовете й и срока за осъществяване на нейните цели; 
(5) Оперативните и изпълнителните звена или помощни органи към УС за подпомагане дейността на Сдружението се отчитат в срок за дейността пред Управителния съвет; 
(6) Управителният съвет след обсъждане на осъществените дейности и предоставени материали може да определи допълнителен срок за изпълнение на поставените задачи и дейности; 
Чл. 9. (1) СНЦ „МИГ-Мъглиж, Николаево, Гурково”, може да осъществява самостоятелно или в съдружие с други физически или юридически лица допълнителна стопанска дейност, която е спомагателна и е свързана с основния предмет на дейност на сдружението. 
(2) При осъществяването на тази дейност органите на сдружението се съобразяват с правилата на Търговския закон, общото гражданско законодателство и специфичните правила предвидени в законови и подзаконови нормативни актове. 
(3) Сдружението не разпределя печалба от допълнителната си стопанска дейност. Всички приходи от тази дейност се използват за постигане на заявените в Устава цели; 
Чл. 10. (1) Управителният съвет в началото на всяка година изготвя доклад за дейността на СНЦ „МИГ-Мъглиж, Николаево, Гурково” 
(2) Докладът трябва да съдържа данни за: осъществените дейности, изразходваните за тях средства и постигнатите резултати; размера на полученото безвъзмездно имущество и приходите от другите дейности за набиране на средства, както и финансовия резултат. 
(3) Докладът се предоставя на разположение на членовете на сдружението в рамките на срока, определен в устава на сдружението за свикване на Общо събрание до провеждането му. 
(4) Общото събрание приема Доклада за дейността на сдружението след обсъждане. 
(5) До 30 юни на всяка година приетият от Общото събрание доклад се представя за вписване в Регистъра на юридическите лица с нестопанска цел за осъществяване на общественополезна дейност към Агенцията по вписванията.

Текущ отчет

Член 11. Сдружението осигурява исканата от Агенцията по вписванията текуща информация за обстоятелствата, подлежащи на вписване.
Член 12. Ако вписването като юридическо лице с нестопанска цел за осъществяване на общественополезна дейност на СНЦ „МИГ-Мъглиж, Николаево, Гурково” е заличено, сдружението може единствено да продължи да разходва имуществото си за дейностите, посочени в устава или учредителния си акт, доколкото не противоречат на разпоредбите на чл. 38, ал. 1, чл. 41, ал. 1, чл. 43 и 44 от ЗЮЛНЦ.

Обжалване

Член 13. СНЦ „МИГ-Мъглиж, Николаево, Гурково” може да обжалва решенията на министъра на правосъдието за отказ от вписване на заявените обстоятелства или за заличаване на вписването на сдружението, като организация за осъществяване на общественополезна дейност пред Върховния административен съд в законоустановения срок от получаването на съобщението.

III. НАБИРАНЕ И РАЗХОДВАНЕ НА ИМУЩЕСТВОТО НА СДРУЖЕНИЕТО

Чл. 14. Имуществото на СНЦ „МИГ-Мъглиж, Николаево, Гурково” се състои от недвижими имоти, движими вещи, вещни права, права върху интелектуалната собственост, парични средства, вземания, ценни книжа и други права, които законът допуска като елементи на имущество на юридически лица с нестопанска цел.

ІV. УПРАВЛЕНИЕ И ПРЕДСТАВИТЕЛСТВО

Чл. 15. (1) Органи на управление на сдружението са Общото събрание и Управителния съвет и 
(2) Сдружението се управлява от Управителен съвет. 
(3) Сдружението се представлява пред трети лица от Председателя на Управителния съвет и от Изпълнителния директор (съгласно правомощията му предоставени от Управителния съвет), заедно и поотделно. 
(4) Непосредственото ръководство и координация на работата на Сдружението се осъществява от Изпълнителен директор. 
(5) Работата на изпълнителния директор се подпомага от останалите членове-експерти на екипа ангажиран за изпълнение на Стратегия за местно развитие.

V. ПЛАНИРАНЕ И ФИНАНСИРАНЕ НА ДЕЙНОСТТА

Чл. 16. (1) Общото събрание на Сдружението приема основните насоки и програми за дейността му в съответствие с разработената и одобрена Стратегия за местно развитие. 
(2) Въз основа на бюджета на одобрената Стратегия за местно развитие, на основните насоки приети от Общото събрание, Изпълнителният директор внася проект на годишен план за дейността на Сдружението и проект за годишен бюджет към Управителният съвет, който от своя страна го представя за приемане от Общото събрание. 
(3) В годишните планове за дейността се посочват конкретни задачи, срокове и отговорници. 
(4) Годишните планове за дейността са обвързани с годишния бюджет на Сдружението и годишния бюджет на одобрената Стратегия за местно развитие. 
Чл. 17. Контролът върху изпълнението на плановите задачи се осъществява от определени членове на УС, които следят и за изпълнение на дейностите заложени в Стратегията за местно развитие, които след направената проверка докладват на УС и общото събрание.
Чл. 18 (1) Периодичната вътрешна отчетност на щатните служители се осъществява по форми, утвърдени от Изпълнителния директор. 
(2) Ръководителите на отделните задачи по изпълняваните проекти към Стратегията за местно развитие изготвят периодични отчети в съответствие с изискванията на съответните договори. Те предават на Изпълнителния директор тримесечни справки за текущото изпълнение на задачите, за които отговарят. 
(3) Изпълнителният директор изготвя сборни тримесечни текущи отчети за дейността на сдружението, които се предоставят на членовете на Управителния съвет. 
Чл. 19. Дейността на сдружението се финансира от членски внос, доброволни вноски, субсидии и дарения, средства от програми и проекти, както и приходи от допълнителна стопанска дейност. 
Чл. 20. Членове на Сдружението внасят годишен членски внос, определен от Общото събрание; 
Чл. 21. (1) Учредителната вноска е равна на размера на годишния членски внос и е дължима до 3 месеца след учредяването на Сдружението. 
(2) Учредителните вноски, както и членския внос се внасят на каса или по банков път в сметката на Сдружението. 
Чл. 22. Разходите, които сдружението извършва включват всички допустими разходи за управление дейността на МИГ съгласно нормативната уредба на МЗХ. 
Чл. 23. Сдружението разходва безвъзмездно имуществото си за постигане на целите си и осъществяването на дейностите по чл. 3 от правилника в съответствие с приетите от Общото събрание годишен бюджет и годишна програма за дейността на сдружението.

VІ. ЗАКЛЮЧИТЕЛНИ РАЗПОРЕДБИ

§ 1. Настоящите промени в правила влизат в сила след приемането им от Управителния съвет на Сдружението и са задължителни за всички негови членове. 
§ 2. Промени в законодателството, които отменят или изменят разпоредби на Правилата не водят до тяхната недействителност или нищожност. 
§ 3. При промени в законодателството, на първото заседание на Управителния съвет се подготвя проект за изменение и допълнение на Правилата.

